Ramon Cabrera Argüelles

**Ramon Cabrera Argüelles** (født 12. november 1944 i Batangas City i Filippinene) er en filippinsk geistlig og emeritert katolsk erkebiskop av Lipa.
## Liv og virke
### Bakgrunn
Ramon Cabrera Argüelles gikk på *Batangas South Elementary School* fra 1. til 4. klasse (1951–1955) og *St. Bridget's College* fra 5. klasse til 2. års videregående skole (1955–1959). Han fullførte 2. til 5. års videregående skole ved *Our Lady of Guadalupe Minor Seminary* i Makati (1959–1963). Han studerte filosofi (1963–1966) og teologi (1966–1970) ved *San Carlos Seminar* i Makati. .

### Videre studier
Argüelles studerte til *Bachelor* i teologi and lisensiat i *teologi* ved Det pavelige universitet Angelicum i Roma (1972–1976) hvor han også studerte sosiologi (1974–1976). Han studerte fransk ved Universite d'Ete i Paris (1973); tysk ved Goetheinstituttet i Passau i Vest-Tyskland (sommeren 1976); Teresa de Avila ved *Centre Spirituel* i  Frankrike (1981–1982); tertiat ved *Nemi Renewal Institute* (juli–desember 1988); Poustinia ved Madonna House i Comberemere i Ontario i Canada (desember 1988-februar 1989); og apostolisk spiritualitet ved *St. Bueno's*, i Wales (februar–mai 1989).

### Prest
Underveis i studiene ble Ramón Cabrera Argüelles ordinert til prest den 21. desember 1969.

Arguelles' prestetjeneste begynte da han tjente som assisterende sogneprest ved *San Jose de Navotas* i Navotas (1970–1972). Han tjenestegjorde også i flere menigheter i Vest-Tyskland:  Höxter/Lüchtringen (1973–1974); *Clemenskirche* i Hannover (1975); og Großköllnbach/Isar (1976). Han var deretter rektor for *San Carlos Seminary* fra 1982 til 1986.

Argüelles var også  prefekt og fungerende pastor for *Guadalupe Minor Seminary* (1977–1978). I tre år var han ansvarlig prest for *Fil-Mission (Mission Society of the Philippines) Seminary* i Tagaytay (1978–1981) hvor han også var professor i *Introduksjon til Den hellige Skrift*. Han var rektor for *San Carlos Seminary* i Makati (1982–1986) og professor i spiritualitet ved *Summer Institute* (1983–1985). Han var sogneprest og kapellan ved University of the Philippines Diliman i Quezon City (1986–1988) og ble deretter sogneprest for *Our Lady of Mt. Carmel* i Quezon City.

### Hjelpebiskop i Manila
Pave Johannes Paul II utnevnte ham til titulærbiskop av *Ros Cré* og hjelpebiskop i Manila den 26. november 1993. Paven bispeviet ham personlig den 6. januar 1994 i Peterskirken; medkonsekratorer var kurieerkebiskopene Giovanni Battista Re, substitutt i Statssekretariatet, og Josip Uhač, sekretær for Kongregasjonen for folkenes evangelisering.

### Militærbiskop
Den 25. august 1995 ble han utnevnt til militærbiskop av Filippinene. 
### Erkebiskop av Lipa
Den 14. mai 2004 ble han utnevnt til erkebiskop av Lipa, og han ble innsatt i embedet den 16. juli samme år.

Etter at den fremtidige filippinske president Rodrigo Duterte i presidentvalgkampen kunngjorde at han planla å gjeninnføre dødsstraff på Filippinene etter valget og hadde til hensikt å anvende den strengt, skapte erkebiskop Ramon Cabrera Argüelles uttalelse i mai 2016 oppsikt om at han ville ønske å stille opp personlig i den kriminelle dødsdømtes sted, og la seg frivillig henrette.

Erkebiskop Argüelles skulle etterhvert bli satt i bås som en venn av tradisjonalister i kirken. Ved nyopprettelse etter biskoppelig rett tok han i 2013 et religiøst institutt under sine vinger. Det dreide seg om følgere av den itanienske ordensgrunnlegger Stefano Manelli, som hadde forlatt italienske kloster av *Franciscans of the Immaculate*. Manelli var blitt avsatt av Vatikanet for misbruk og skandaler, og ordensmedlemmene var blitt forbudt å holde kontakt med ham. I april 2016 tilbakekalte paven etableringer av slike institutter som var blitt etablert uten Vatikanets tillatelse. Erkebiskop Argüelles hadde søkt å ordinere prester til det i Romas øyne urettmessige instituttet, blant dem menn fra den fransiskanerorden som var blitt grunnlagt av Manelli og som ikke var blitt lovformelig løst fra sitt hjeminstitutt. Søknaden førte til en intervensjon fra kardinalstatssekretær Pietro Parolin.

Erkebiskop Ramon Cabrera Argüelles støttet også autensiteten av en påstått Maria-åpenbarelse som hadde funnet sted i 1948 i et karmelittkloster i sitt bispedømme. Dette ble det også strid om. Etter en publisert irettesettelse fra Vatikanet søkte han om førtidig fratreden fra embedet.

Pave Frans innvilget hans tidlige avgang den 2. februar 2017. Biskopen av Daet, Gilbert A. Garcera, ble utnevnt til hans etterfølger.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Ramon Cabrera Argüelles* (1958-) *2016

## Referanser